Rafidah Ibrahim

Rafidah binti Ibrahim (lahir 4 Jun 1986) merupakan seorang pelakon, penyanyi dan model wanita Malaysia. Beliau merupakan juara Siti Nurhaliza Mencari Bintang Pantene 2007 dan sepupu kepada penyanyi wanita Malaysia, Dato' Sri Siti Nurhaliza.

Kehidupan dan kerjaya 
Beliau dilahirkan pada 4 Jun 1986 di Kuala Lumpur, Malaysia dan merupakan anak bongsu daripada 12 beradik. Beliau mula melibatkan diri dalam dunia hiburan tanah air pada 2007 selepas bakatnya dicungkil oleh sepupunya, penyanyi legenda Malaysia, Dato' Sri Siti Nurhaliza menerusi rancangan realiti TV, Siti Nurhaliza Mencari Bintang Pantene yang bersiaran di TV3. Sebagai pengacara TV, beliau pernah mengacarakan rancangan Riwayat Kamil untuk siaran di Astro Oasis. Pada 2009, beliau membuat penampilan drama pertamanya menerusi drama seram komedi E-Toyol.com yang mana beliau memegang watak sebagai Ustazah Sarah dan seterusnya bergandingan bersama Farid Kamil menerusi drama Epilog Syurga Cinta.

Rafidah membuat penampilan filem cetera sulungnya menerusi filem Kongsi arahan Farid Kamil lakonan Shaheizy Sam. Beliau juga berjinak-jinak dalam bidang muzik apabila beliau berduet bersama AC Mizal dan kumpulan Stellar menerusi lagu "Apo Kono Eh Jang" yang asalnya dipopularkan oleh Ally Noor dan Mastura pada 80an dan diberikan nafas baharu oleh Sheikh Qalam.

Kehidupan peribadi 
Rafidah merupakan sepupu kepada penyanyi tersohor negara, Dato' Sri Siti Nurhaliza. Beliau pernah menjalin hubungan cinta dengan pelawak, Mamat Sepah dan berpisah kerana pertikaian pendapat. Beliau kemudiannya menjalin hubungan dengan pelakon Zalif Sidek namun tidak berkekalan. Fida menjelaskan beliau sudah tidak lagi berhubung dengan Zalif dan hubungan rapat yang terjalin selama tiga bulan sebelum ini telah pun berakhir.

Selepas tamat Tingkatan 5 dan memperoleh Sijil Pelajaran Malaysia, beliau menghadiri Kolej Shahputra di Kuantan, Pahang di mana beliau merupakan jurusan Diploma dalam bidang Perniagaan.

Filemografi

Diskografi
 "Apo Kono Eh Jang" (bersama AC Mizal dan Stellar)

Anugerah 
{|class="wikitable"
|-
!Tahun
!Anugerah
!Keputusan
|-
|rowspan="1"|2015
|rowspan="1"|Anugerah Ikon Usahawan Selangor 2015
|
|-

Rujukan

Pautan luar
 

Kelahiran 1986
Orang hidup
Orang dari Kuala Lumpur
Pelakon wanita Malaysia
Penyanyi wanita Malaysia
Pelakon wanita Malaysia abad ke-21
Orang Malaysia berketurunan Melayu
Muslim Malaysia
Pengacara televisyen Malaysia
Pelakon televisyen Malaysia
Pelakon filem Malaysia
Keluarga Siti Nurhaliza